OpenLLM-France/wikimedia huggingface dataset:
# Emakumea bere komunean

La toilette, euskaraz Emakumea bere komunean Henri de Toulouse-Lautrec margolari frantsesak 1896-1889 artean egindako margolana da. Kartoi gaineko olioz egina dago. Gaia komunean garbitzen eta prestatzen ari den prostituta baten irudia da. Egun Orsay museoan, Parisen, erakusten da.

## Azterketa

Margolan hau errealitatetik hartutakoa da. Toulouse Lautrec sarritan putetxetan ibiltzen zen eta bertan eguneko ordu asko ematen zituen. Margolanaren enkuadrea argazkilaritzarena da, goitik beherako ikuspuntua azpimarratuz.
Margolanaren elementu askok Degas ekartzen digu burura: modeloa bera, gelan ikusten diren objektu pobreak... Toulouse-Lautrecek bere burua margolari horren jarraitzaile moduan ikusten zuen. Biak ala biak emakumeen intimitateaz erakartuak sentitzen ziren eta hori bien lan askotan ikus daiteke.
Margolan honetan elementu inpresionistak ikus daitezke baina zantzu errealistek, modu batez, inpresionismoa gainditu arazi egiten ditu. Errealismoarekiko joera hori Van Gogh margolariarengatik jaso zuen Toulouse-Lautrecek
Koloreak argitsuak dira baina, halaber, hotzak dira. Pintzelkada, bestetik, indartsua da. Zenbait tokitan azpiko kartoiaren kolorea ikus daiteke. Horrek guztiak bukatu gabeko margolanaren itxura ematen dio lanari.

## Erreferentziak

* ↑ Christa von Lengerke: "Del Impresionismo al Art Nouveau", Los maestros de la pintura occidental, Taschen, 2005, 518 or., ISBN 3-8228-4744-5

## Kanpo estekak

* Datuak: Q3824633
* Multimedia: Rousse, La Toilette (Henri de Toulouse-Lautrec) / Q3824633
# Emakumea uhinetan

Emakumea uhinetan (frantsesez: La Femme à la vague) 1868an Gustave Courbetek margotutako olio-pintura da. Egun New Yorkeko Metropolitan Museum of Arten dago.
Margolan honetan errealismoa nabaria da, esaterako haragiaren tonu errealistan edo besapeko kendutako ilearen aztarnan. Gauza bera uretan ikusten da, hau da, bitsaren eta itsas uhinen errealismo handia.

## Kanpo-estekak

* (Ingelesez):Metropolitan Museum of Art webguneko informazioa.
* Datuak: Q39013
* Multimedia: The Woman in the Waves (Gustave Courbet - Metropolitan Museum of Art) / Q39013
# Emakumea sagarrak zuritzen

Emakumea sagarrak zuritzen 1663ko Pieter de Hoochen oihal gaineko olioa da. Egun Londresko Wallace Bilduman erakusten da.

## Deskribapena

Pieter de Hoochek barneko eszena bat irudikatzen du, non denak islatzea merezi duen, itxuraz lasaia eta asebetea den bizimodu burges baten xehetasunik arruntenetaraino. Garaiko beste margolari batzuek errepikatu zuten ikuspegia, esaterako, Johannes Vermeer eta Gabriël Metsu.

## Erreferentziak

* ↑ Fernando Checa Cremades, José Miguel Morán Turina. El Barroco .

## Kanpo estekak

* Datuak: Q6025982
* Multimedia: A Woman Peeling Apples / Q6025982
# Emakumea ur-pitxer batekin

Emakumea ur-pitxer batekin (nederlanderaz: Vrouw met waterkan) Johannes Vermeer margolari herbeherearrak 1662 inguruan eginiko margoa da. Oihal gaineko olio-margolaritza teknika erabili zuen. Egun New Yorkeko Metropolitan Museum of Arten erakusten da.

## Deskribapena

Goizean emakume gazte batek esku batez leiho baten maratila heldu du bestearekin pitxer bat hartzen duen bitartean. Janzkeragatik, etxekoandrea dela pentsa daiteke, eta eguneko garbiketekin ari dela. Lehiotik eguzkia sartzen da, goizaren indarra erakutsiz.

## Ezaugarriak

Oihalak 45,7zm x 40,6 zm-ko luze-zabala du. Vermeer heldu-aroko lan ohikoa da. Lanean margolariari lanetan ohiko koloreak ageri dira: limoi-horia, urdina eta magenta. Eszenan ikusten diren gauzakiak ere margolariaren lanetan askotan ikusten dira: aulkia, horman zintzilik dagoen mapa, mahaia lehen planoan. Deigarriak dira artistak lortutako tonalitateak, esaterako buruzapian: ematen du akuarela bat izango balitz. Deigarria da, baita ere, emakumeak eskuetan duen pitxerran islazen den isla. Horma zuri-horiak ere eguzkiaren indarra islatzen du.

## Erreferentziak

* ↑ https://web.archive.org/web/20071011031227/http://essentialvermeer.20m.com/catalogue/young_woman_with_a_water_pitcher.htm
* ↑ https://web.archive.org/web/20200608151552/https://www.artehistoria.com/es/obra/mujer-con-aguamanil

## Kanpo-estekak

* (Ingelesez):
"Vermeer's Young Woman with a Water Jug and What Men and Women Are Hoping for in Marriage". Julie eta Robert Jensen-en artikulua.
* Datuak: Q386453
* Multimedia: Young Woman with a Water Pitcher by Johannes Vermeer / Q386453
# Emakumea irakurtzen

Emakumea irakurtzen (frantsesez: Femme qui lit) 1894an Henri Matisseren olioa zur gaineko margolan bat da, Gustave Moreauren Dekorazio Arteen Eskolan eta tailerrean trebatu zenean egina, eta, beraz, bere garai pertsonala eta "fauve" taldeko militantzia baino lehenagokoa. Georges Pompidou Zentroak utzita, Matisse du Cateau-Cambrésis museoan erakusten da.

## Deskribapena

Emakume bat eserita irakurtzen dago. Bizkarrez ikusten da, aurpegia erakutsi gabe. Etxeko txoko batean dago, nahiko iluna eta dekorazio astun batez inguratuta. Dimentsioak 61,5 x 48 zm. dira.

## Erreferentziak

* ↑ https://www.centrepompidou.fr/fr/ressources/oeuvre/cG7Rgq

## Kanpo estekak

* Margolanaren erreproduzkioa.
* Datuak: Q3773123
# Emakumea papagaiarekin

Emakumea papagaiarekin (frantsesez: La Femme au perroquet)) 1866an Gustave Courbetek margotutako olio-pintura da. Egun New Yorkeko Metropolitan Museum of Arten dago.

## Historia

Margolana 1866an Parisko Saloian aurkeztua izan zen. Saloi horretan La femme au Perroquet izenburuarekin aurkeztu zen eta horrela gelditu da. Nahiz eta pertsona kontserbadoreenek gogor kritikatu, arrakasta dezente lortu zuen, ziur aski akademizismoko estilotik urruntzen ez zelako. Hau ikusteko erakusketa berean aurkeztutako beste lanekin konpara dezakegu, esaterako Alexandre Cabanelen Naissance de Venus edo William-Adolphe Bouguereauren Les baigneurs. Lan horietan emakumearen gorputza oso idealizatuta agertzen zaigu.

## Deskribapena

Bruno Foucarten ustez margolan hau «Coulbertek egindako biluzi landuena eta konplexuena da". Emakume gaztea izara zurien gainean etzanda agertzen da. Bere jarrerari esker, nahiz eta erabat biluzik egon, hankartea ezkutatua gelditzen zaio; perspektiba horrek, halaber, neskaren edertasuna handitzen du. Ilea, beltza, nahasia du eta horrek eszenaren erotismoa indartzen du. Fondoa iluna da eta neskaren gorputza oso zuria; bien arteko kontrastea eragiten du horrek. Emakumeak eskerreko eskua altxatuta du eta haren gainean papagaia pausatu da. Hegaztien koloreak biziak dira baina testuinguruan itzalita gelditzen dira.

## Erreferentziak

* ↑ Georgel, Pierre (1995). Courbet: Le Poème de la naturaleza. Paris. 101-102 or.
* ↑ Foucart, Bruno (1977). G. Courbet. Naefels, Suiza. 62-69 or.

## Kanpo-estekak

* (Ingelesez):Metropolitan Museum of Art webguneko informazioa.
* Datuak: Q8030760
* Multimedia: Woman with a Parrot (Courbet) / Q8030760
# Emakumea urdinez

Emakumea urdinez (ingelesez: Lady in Blue), Thomas Gainsborough margolari ingelesak egin zuen erretratu ezagunetariko bat da. Olioa oihal gaineko lana da eta gaur egun San Petersburgoko Hermitage museoan ikus daiteke. Margolanean agertzen den emakumea Ingalaterrako garaiko edertasunaren prototipoa da.

## Deskribapena

Thomas Gainsborough bereziki ospetsua izan zen egin zituen erretratuengatik. Margolan hau Gainsborough Bath herrian egon zen garaian egin zuen, 1759tik 1774ra, edo, besteen iritziz, behintzat han hasi zuen. Urte haietan Antoon van Dyck margolariaren erretratuak aztertu zituen, eta ikasitakoa bere lanean aplikatu zuen; horrela haren estudiora nobleak eta aberatsak erakarri zituen.
Margolanean bere izena ezagutzen ez dugun emakume gazte bat ikusten dugu. Margolariaren lanetan ohikoa den moduan, emakumea oso dotore jantzita agertzen da eta garaiko gustuaren araberakoa: azal zuria, masaila ukitu arrosaz... Ile-orrazkera oso konplexua da, eta kapelaren lumekin nahastu egiten da. Konplexutasun bera janzkeran ikusten dugu: soineko garden baten gainean beste urdin kolorekoa ikusten da. Modu batez, erromantikotzat har daitezkeen ezaugarriak agertu ziren ordurako lan honetan.

## Erreferentziak

* ↑ Egile Batzuk (2005). Museos del Mundo, Museos del Hermitage, San Petersburgo, 53.or. Planeta Agostini. ISBN 84-674-2001-4.

## Kanpo-estekak

* (Ingelesez):Margolanaren fitxa Hermitage museoaren webgunean.
* Datuak: Q3700536
* Multimedia: Woman in Blue (Thomas Gainsborough - Hermitage Museum) / Q3700536
# Emakumea urreliliekin

Emakumea urreliliekin edo Emakumea lore-ontzi baten ondoan eserita Edgar Degas margolari frantsesaren koadro bat da, 1865ean egina eta Arte Museo Metropolitarrean kontserbatua.

## Deskribapena

Margolan honek Karl Popper filosofo austriarraren iruzkina piztu zuen, oso hunkituta Degasek konposizioaren erdigune lore-sorta handi bat jartzeko aukerarekin, eta, hala, subjektu nagusia koadro honen ertzetara erbesteratu zuen: «Emakumea urreliliekin konposizio deszentralizatuko teknika baten emaitza da, zenbait argazkilariengandik hurbil dagoena».

## Kanpo estekak

* Datuak: Q3713914
* Multimedia: A Woman Seated beside a Vase of Flowers (Edgar Degas - Metropolitan Museum of Art) / Q3713914
# Ekain Gerra

Ekain Gerra Solaguren (1980, Iruñea, Nafarroa Garaia, 2007ko ekainaren 9a) Barañaingo herritarra izan zen. ETAren azpiegiturarekin zerikusia zuelakoan bi urte preso egon zen kartzela prebentiboan eta gero askatu zuten.
Dena da ETAren arloan adibide esanguratsu bat da, epaitu gabe zegoenean, eta gehienetan urte horietan gertatzen zen (eta gaur egun gertatzen den) bezala, Espainiako komunikabide gehienentzat ETAkidea zelako. Espainiako gobernuaren eta Espainiako komunikabideen arteko harreman zuzen, lagunkoi eta eztabaidaezina agerian geratzen da.
Ekain hil eta gero ere, Espainiako komunikabide askok oraindik ETAkide bat hil zela baieztatu zuten, gaur egun gertatzen den bezala.
2003an preso sartu zuten, ETAren azpiegiturarekin zerikusia zuelakoan. Baina epaiketa egin eta gero, absolbitu egin zuten. Dena den, Madrilgo Alcalako espetxean preso egon behar izan zuen epaiketa egin arte, eta bitartean, 2004ko abenduan, Soria aldean, ama - Karmele Solaguren- hil zitzaion auto istripu batean, kartzelara bisita egitera zihoanean. Dena da ETAren preso guztiei aplikatzen zaien dispertsio politikaren ondorioz, Ekain Madrileko Alcala de Henaresko gartzelan zegoen urte horretan.
2007ko udal hauteskundeetarako, Barañainen Eusko Abertzale Ekintzako bigarren hautagaia izan zen. Nahiz eta aske egon eta akusaziopean ez egon, besteak beste, Ekain ETAkide moduan atxilotuta egon zelako arrazoia erabili zuen Auzitegi Gorenak Barañaingo Eusko Abertzale Ekintza-ANVko hautagaitza, eta EAE bera ilegalizatzeko.
Ekain seme bakarra zen, 2007ko ekainaren 9an, Iruñean, goizeko 5:30ak inguru jai batzuetatik bueltan hiru lagunekin bizikletaz etxerako bueltan istripu bat izan zuen. Laguna bizikleta gidatzen zihoan bitartean, bera manillarrean eserita zihoan. Bizikletaren kontrola galdu, bertatik jausi eta kontrako norabidean zetorren kotxe baten aurka jo zuen. Zaurien ondorioz, ospitalean zendu zen.

## Erreferentziak

* ↑ http://www.abc.es/hemeroteca/historico-08-12-2004/abc/Ultima/la-policia-carga-contra-un-grupo-que-agredio-a-varios-agentes-que-trasladaban-a-un-preso-de-eta_963855628098.html
* ↑ http://www.elmundo.es/elmundo/2003/10/08/espana/1065581932.html
* ↑ http://www.canarias7.es/articulo.cfm?id=57431%5B%5D
* ↑ http://www.elmundo.es/elmundo/2007/06/09/espana/1181392058.html
* ↑ http://www.naiz.eus/es/actualidad/noticia/20141021/el-recuerdo-de-karmele-solaguren-impulsa-una-iniciativa-contra-la-dispersion
* ↑ http://gara.naiz.eus/paperezkoa/20070610/23060/es/Fallece/Ekain/Gerra/cuya/madre/murio/ir/visitarle/carcel
* ↑ https://web.archive.org/web/20150623162135/http://www.diariodenavarra.es/actualidad/noticia.asp?not=2007042515255718&dia=20070425&seccion=navarra

## Kanpo estekak

* Ezbeharraren albistea, Berria egunkarian
* (Gaztelaniaz) Ekaini buruzko biografia, Gara
* Datuak: Q20492612
# Ekain Perez

Ekain Perez Rezola (Oiartzun, Gipuzkoa, 1987ko irailaren 5a) irrati esatari eta musikaria da. Gaur egun EiTB Musika irratian egiten du lan.

## Esatari ibilbidea

2008an Gaztea irratian hasi ostean 2010ean EiTB Musikako esatari izatera pasa zen. 2023an Rikardo Arregi komunikazio saria irabazi zuen EiTB Podkast-eko Lore Hostoak podcastarekin.
Honela deskribatu zuen podcasta sariaren epaimahaiak: "Musika eta kalaka uztartzen ditu Lore Hostoak podcast-ak, EiTB-ren eskutik. Ekain Perezek gidatzen duen musika-elkarrizketa saioa da, astiz eta patxadaz entzutekoa, denboraren mugarriaren zamarik gabe (ordu bat eta bi ordu bitarteko 60 saiotik gora daude entzungai, une honetan). Euskal musikari beterano eta gazte andana bat (Niko Etxart, Olaia Inziarte, Eneritz Furyak…) ezagutzeko parada ematen du saio goxo eta aberats horrek. Balio du jakiteko zein diren musikari horien inspirazio iturriak, gustuko kantuak eta gogoetak. Bide horretan, musikari horiek beren bizitza, ibilbidea eta pentsamendua kontatzen dizkigute. Halaber, entzutera ematen dizkiguten kantuak beste testuinguru batean ulertzeko parada eskaintzen du saioak. Kantutik kantura konpainia onean eramaten gaituzte aurkezleak eta gonbidatuak. Hori guztia, hostoz hosto."

## Musika ibilbidea

2013 - 2019 artean John Berkhout taldeko abeslari eta gitarrista izan zen. Bi disko kaleratu zituzten: John Berkhout (2013, Warner Music) eta Bloo Mind (2016, autoekoizpena).

## Erreferentziak

* ↑ «Rikardo Arregi kazetaritza saria» rikardoarregikazetaritzasaria.eus (Noiz kontsultatua: 2024-01-02).

## Kanpo estekak

* Datuak: Q124100521
# Ekain Rico

Ekain Rico Lezama (Bilbo, 1979) bizkaitar politikari sozialista eta abokatua da. Euskal Herriko Unibertsitatean zuzenbidea ikasi zuen eta aholkulari gisa lan egin zuen. 2020an Eusko Legebiltzarrean sartu zen Idoia Mendia ordezkatuz.

## Erreferentziak

* ↑ socialistasvascos.com

## Kanpo estekak

* Datuak: Q106525752
# Ekain Zenitagoia

Ekain Zenitagoia Arana (Durango, Bizkaia, 1994ko apirilaren 29a) Euskal Herriko futbolaria da. Aurrelari moduan aritzen da.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Iurretako | DH | 2013/14 | - | - | - | - | - | - | - | - | | | - | - | - | - |
| Iurretako | DH | 2014/15 | - | - | - | - | - | - | - | - | | | - | - | - | - |
| Iurretako | Denera | Denera | - | - | - | - | - | - | - | - | | | - | - | - | - |
| Cultural Durango | 3. | 2015/16 | 32 | 7 | - | - | - | - | - | - | | | - | - | 32 | 7 |
| Cultural Durango | 3. | 2016/17 | 28 | 9 | - | - | - | - | - | - | | | - | - | 28 | 9 |
| Cultural Durango | 3. | 2017/18 | 31 | 18 | 2 | 1 | - | - | - | - | | | - | - | 33 | 19 |
| Cultural Durango | 2.B | 2018/19 | 34 | 8 | 0 | 0 | - | - | - | - | | | - | - | 34 | 8 |
| Cultural Durango | Denera | Denera | 125 | 42 | 2 | 1 | - | - | - | - | | | - | - | 127 | 43 |
| Amorebieta | 2.B | 2019/20 | 25 | 9 | 1 | 0 | - | - | - | - | | | - | - | 26 | 9 |
| Amorebieta | Denera | Denera | 25 | 9 | 1 | 0 | - | - | - | - | | | - | - | 26 | 9 |
| UD Ibiza-Eivissa | 2.B | 2020/21 | 21 | 3 | 3 | 0 | - | - | - | - | | | - | - | 24 | 3 |
| UD Ibiza-Eivissa | 2. | 2021/22 | 32 | 6 | 1 | 0 | - | - | - | - | - | - | - | - | 33 | 6 |
| UD Ibiza-Eivissa | 2. | 2022/23 | 39 | 5 | 2 | 1 | - | - | - | - | - | - | - | - | 41 | 6 |
| UD Ibiza-Eivissa | Denera | Denera | 92 | 14 | 6 | 1 | - | - | - | - | - | - | - | - | 98 | 15 |
| Racing Santander | 2. | 2023/24 | 32 | 3 | 1 | 0 | - | - | - | - | - | - | - | - | 33 | 3 |
| Racing Santander | 2. | 2024/25 | - | - | - | - | - | - | - | - | - | - | - | - | - | - |
| Racing Santander | Denera | Denera | 32 | 3 | 1 | 0 | - | - | - | - | - | - | - | - | 33 | 3 |
| Ibilbide osoan | Ibilbide osoan | Ibilbide osoan | 274 | 68 | 10 | 2 | - | - | - | - | - | - | - | - | 284 | 70 |

## Kanpo estekak

* Datuak: Q107346191
# Escopete

Escopete Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 84 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1653851
* Multimedia: Escopete / Q1653851
# Escondido (Kalifornia)

Escondido Kaliforniako hiri bat da. San Diego konderrian kokatua dago. 2010ean 143.911 biztanle zituen, 95,3 kilometro koadrotan banatuta.

## Ikus, gainera

* San Diego konderria

## Kanpo estekak

* Datuak: Q372454
* Multimedia: Escondido, California / Q372454
# Escorihuela

Escorihuela Teruelgo udalerria da, Comunidad de Teruel eskualdean dagoena.
2009ko urtarrilaren 1eko erroldaren arabera 199 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1653504
* Multimedia: Escorihuela / Q1653504
# Esconnets

Esconnets (frantsesez eta ofizialki: Esconnets) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 26 biztanle zituen.

## Demografia
### Biztanleria

2007an Esconnets udalerrian erroldatutako biztanleak 26 ziren. Familiak 12 ziren, horien artean 8 pertsona bakarrekoak ziren (8 bakarrik bizi ziren gizonak) eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 26 etxebizitza zeuden, 12 familiaren etxebizitza nagusia ziren, 12 bigarren erresidentzia ziren eta 2 hutsik zeuden. Etxebizitza guzti hauek 26etxeak ziren. 12 etxebizitza nagusietatik 10 bere jabearen bizilekua ziren eta 2 alokairuan okupaturik zeuden; 4 etxek bi gela zituzten, 2 etxek hiru zituzten, 1ek lau zituen eta 5 etxek bost zituzten. 12 etxek euren parking plaza propioa zuten azpian. 5 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Esconnets udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 4 | 70-74 | 0 |
| 0 | 65-69 | 4 |
| 0 | 60-64 | 0 |
| 4 | 55-59 | 0 |
| 4 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 14 ziren, horien artean 11 aktiboak ziren eta 3 inaktiboak ziren. 11 pertsona aktiboetatik 10 lanean zeuden (6 gizon eta 4 emakume) eta 1 langabezian (1 gizon). 3 pertsona inaktiboetatik 1 erretiraturik zegoen, 1 ikasten zegoen eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra zerbitzu enpresa batena zen.
2000. urtean Esconnets udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1429729
* Multimedia: Esconnets / Q1429729
# Escorca

Escorca Mallorca uharteko udalerria da, Serra de Tramuntana eskualdean dagoena.
2009ko urtarrilaren 1eko erroldaren arabera 280 biztanle zituen.

## Ikus, gainera

* Balear Uharteetako udalerrien zerrenda

## Kanpo estekak

* (Katalanez) Udalaren webgunea.
* Datuak: Q950951
* Multimedia: Escorca / Q950951
# Emakumezkoen Traineru Ligako 2010eko denboraldia

Emakumezkoen Traineru Ligako 2010eko denboraldia Euskotren Ligaren bigarren denboraldia izan zen. Gipuzkoa eta Galizia berdinduta gelditu ziren eta biak izendatu zituzten txapeldun. Hasieran gipuzkoarrei Liga eman bazitzaien ere helegite bat medio TKE-ko epaileak biak ziendatu zituen txapeldun azaroan.

## Historia

Aurreko ligaren arrakasta ikusita aurrera jarraitzea erabaki zen. Urte honetan Kataluniak ez zuen parte hartu eta bere ordez Astilleroko neskek osaturiko Kantabriako Selekzioa aurkeztu zen. Gipuzkoako selekzioa osatzeko bost elkartek kanporaketa jokatu zuten eta hango emaitzen arabera Getaria-Tolosak eta Zumaiak hiruna estropada jokatzea erabaki zen. Zarauzko Ikurrinan Gipuzkoako Txapelketaren irabazle izan zen Zumaiak hartu zuen parte.
Zarautzen Liga bukatu zenean Galizia eta Gipuzkoa puntuz berdinduta gelditu ziren eta istiluen artean Ikurrina Galiziari eta Liga Gipuzkoari eman zitzaion. Galiziako neskek ordea zumaiarrek behar baino ez-propio gehiago zituela argudiatuz helegitea jarri zuten eta hilabete beranduago zumaiarrak deskalifikatuak izan ziren. Azaroaren 8an epaileak helegiteak aztertu eta Galiziako zein Gipuzkoako selekzioak izendatu zituen txapeldun.

### Estropadak
## Sailkapena

| Postua | Selekzioa | Puntuak | Patroiak | Trainerua | Banderak |
| 1 | Galizia | 28 | Laura Hermo | Galicia | 4: Concello Moaña, Afamo (Moaña), Zumaia, Zarautz |
| 1 | Gipuzkoa | 28 | O.Aldalur, M.Urbieta, N.Osoro | Getaria-Tolosa, Koruko Ama | 3: Pedreña, Ambilamp (Portugalete), Getxo |
| 3 | Bizkaia | 17 | Amaia Kareaga, Aiala Uribelarrea | Bizkaia | |
| 4 | Kantabria | 8 | Alba Rocillo, Sara Vazquez | San José XII | |

## Erreferentziak

* ↑ «Galiziak eta Gipuzkoak irabazi dute Euskotren Liga» EITB (Noiz kontsultatua: 2023-06-19).

## Kanpo estekak

* Webgune ofizialean 2010eko datuak
* Datuak: Q119638624
# Emakumezkoen Traineru Ligako 2015eko denboraldia

Emakumezkoen Traineru Ligako 2015eko denboraldia Euskotren Ligaren zazpigarren denboraldia izan zen, kluben artean jokatu zen bosgarrena. San Juan izan zen txapelduna bigarren aldiz jarraian.

## Historia

Zazpi traineruk eman zuten izena jadanik sailkatua zegoen San Juanekin batera ligan aritzeko.
Uztailaren 11n eta 12an izan ziren sailkapen estropadak, Pasaian eta Donostian, eta Zumaia, Hibaika eta Orio sailkatu ziren.
Hasieran sanjuandarren eta zumaiarren arteko lehia gogorra izan zen. Lautik hiru taldek lortu zuten garaipena estropadetan.

### Saikapen fasea

* Zumaia (15 puntu)
* San Juan (15 puntu) aurrez sailkatua
* Hibaika (11 puntu)
* Orio (11 puntu)
* Cabo da Cruz (8 puntu)
* Getaria-Zarautz (6 puntu)
* Hernani (4 puntu)
* Donostiarra (1 puntu)

### Estropadak
## Sailkapena

| Postua | Elkartea | Patroia | Trainerua | Puntuak | Banderak |
| 1 | San Juan | Nerea Perez | Batelerak | 28 | 5: La Caixa, Orio, Noja, Getxo eta Zarautz |
| 2 | Zumaia | Nagore Osoro | Telmo Deun | 26 | 2: Euskolabel eta Ambilamp |
| 3 | Hibaika | Aiala Uribelarrea | Madalen | 15 | 1: Zarautz (2. jardunaldia) |
| 4 | Orio | Nadeth Agirre | Txiki | 11 | |

## Erreferentziak

* ↑ SL, TAI GABE DIGITALA. (2015-08-16). «San Juanek Euskotren Liga eta Zarauzko bandera irabazi ditu» naiz: (Noiz kontsultatua: 2023-06-19).
* ↑ «Zumaiako eta Orioko emakumezkoen traineruak Euskotren Liga jokatzeko sailkatu dira - Zumaia» Urolakosta.eus (Noiz kontsultatua: 2023-06-19).

## Kanpo estekak

* Webgune ofizialean 2015ko datuak
* Datuak: Q119650821